section_heading: Igračka karijera
paragraph_text: Krenuo je s nogometom u rodnoj Đakovici, igrajući za tamošnji Vlaznimi. 1988. igra u Prištini, a nakon dvije sezone odlazi u splitski Hajduk. U Hajdukovom dresu igra najbolje u karijeri postigavši nekoliko vrlo važnih pogodaka u skoro 100 utakmica, postavši najbolji strijelac prve sezone 1. HNL. Nakon toga uspješno nastavlja i u redovima francuskog Cannesa. U međuvremenu debitira u kockastom dresu, ušavši na poluvremenu prijateljske utakmice sa Slovačkom u Bratislavi. Već u sljedećoj utakmici (ovaj put kvalifikacijskoj) s Litvom, dvije minute nakon ulaska u igru postiže prvi gol za Hrvatsku.